**З А П О В Е Д**



На основание чл. 25, ал. 4 от Закона за администрацията, чл. 62, ал. 2 от Административнопроцесуалния кодекс, чл. 9, ал. 5 и чл. 26 от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.) (ЗУСЕФСУ), както и § 70 от Преходни и заключителни разпоредби към Закона за изменение и допълнение на ЗУСЕСИФ (Обн. ДВ, бр. 51 от 2022 г.), Решение № 792 на Министерски съвет от 17 декември 2013 г. за определяне на органи, отговорни за управлението, контрола, координацията и одита на Европейските структурни и инвестиционни фондове и други инструменти и инвестиции на Европейския съюз през периода 2014 – 2020 г., Заповед № РД09-890 от 08.08.2022 г. на министъра на земеделието и одобрен доклад № ……………..………..…..на директора на дирекция „Развитие на селските райони“

**НА Р Е Ж Д А М:**

**І.** Изменям Заповед № РД09-847/22.07.2022 г. на заместник-министъра на земеделието и ръководител на Управляващия орган на Програма за развитие на селските райони за периода 2014 – 2020 г. (ПРСР 2014-2020 г.), с която са утвърдени Насоки за кандидатстване по процедура чрез подбор на проектни предложения № BG06RDNP001-7.021 – Вода „Изграждане, реконструкция и/или рехабилитация на водоснабдителни системи и съоръжения в агломерации с под 2000 е.ж. в селските райони“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г., както следва:

1. В Условия за кандидатстване с проектни предложения за предоставяне на безвъзмездна финансова помощ по процедура чрез подбор № BG06RDNP001-7.021 – Вода „Изграждане, реконструкция и/или рехабилитация на водоснабдителни системи и съоръжения в агломерации с под 2000 е.ж. в селските райони“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г. (Приложение № 1) се правят следните изменения и допълнения:

1.1. В раздел „Съдържание“ се добавя т. 21.1. „Предварителна оценка на проектните предложения“, а т. 21.1. „Оценка на административно съответствие и допустимост“, става „21.2 „Оценка на административно съответствие и допустимост“, съответно, т. 21.2. „Техническа и финансова оценка“, става 21.3 „Техническа и финансова оценка“.

1.2. В т. 13 от Раздел 13.2 „Условия за допустимост на дейностите“ в края на изречението се добавя „не могат да надхвърлят левовата равностойност на 500 000 евро от допустимите разходи по проекта“.

1.3. В подкритерий 1.1 „Проектът се изпълнява на територията на населено място/населени места с установен или прогнозиран воден стрес“ от Раздел 22 „Критерии и методика за оценка на проектните предложения“ думите в скобите „над“ се заменят с „най-малко“.

1.4. В т. 1 от Раздел 24.2 „Списък с документи, доказващи съответствие с критериите за подбор на проектни предложения“ израза „1.2“ се заменя с „1.1“.

1.5. В Раздел 25 „Краен срок за подаване на проектните предложения“ думите „25 ноември“ се заменят с „23 декември“.

2. В т. 2 „Ангажименти и други задължения на бенефициентите“ от Раздел II „Критерии за допустимост, ангажименти и други задължения на бенефициентите“ от Условия за изпълнение на одобрени проекти по процедура чрез подбор № BG06RDNP001-7.021 – Вода „Изграждане, реконструкция и/или рехабилитация на водоснабдителни системи и съоръжения в агломерации с под 2000 е.ж. в селските райони“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г. (Приложение № 2) се правят следните изменения и допълнения:

2.1. В подточка 2.1 се създава изречение второ „Допустимо е откриване на процедура за избор на изпълнител/и на дейности по проекта по реда на ЗОП и преди сключване на административен договор, но не по-рано от датата на стартиране на настоящата процедура за подбор, само ако ДФ „Земеделие“ е извършил предварителна проверка за законосъобразност на документацията за поръчката.”.

2.2. В подточка 2.1.2 се създава изречение второ „В случаите, когато обществената поръчка ще се открие преди сключване на административния договор, документите, посочени в Процедурата по т. 2.1.1 се изпращат от кандидата, подал проектното предложение в ИСУН на ДФЗ – РА за осъществяване на предварителна проверка за законосъобразност на документацията за поръчката.“.

2.3. В подточка 2.1.3, в изречение първо и второ след думите „бенефициентите“ се поставя наклонена черта и се добавя думата „кандидатите“.

2.4. В подточка 2.1.7. думите „от бенефициента представяне на допълнителни данни и/или документи. Бенефициентът“ се заменят с „(а в случаите на осъществяване на предварителна проверка преди сключване на административен договор чрез писмена кореспонденция), от бенефициента/кандидата представяне на допълнителни данни и/или документи. Бенефициентът/кандидатът“.

3. В Обява за откриване на процедура чрез подбор (Приложение № 3) думите „25 ноември“ се заменят с „23 декември“.

**II.** Заповедта и изменените с нея Условия за изпълнение на одобрени проекти по процедура чрез подбор № BG06RDNP001-7.021 – Вода „Изграждане, реконструкция и/или рехабилитация на водоснабдителни системи и съоръжения в агломерации с под 2000 е.ж. в селските райони“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г. да се публикуват в Информационната система за управление и наблюдение на средствата от Европейските структурни и инвестиционни фондове (ИСУН 2020) и на интернет страницата на Министерството на земеделието.

Настоящата заповед подлежи на оспорване пред Административен съд София-град в 14-дневен срок от публикуването ѝ в ИСУН 2020 и на интернет страницата на Министерството на земеделието.

**РЪКОВОДИТЕЛ НА**

**УПРАВЛЯВАЩИЯ ОРГАН**

**НА ПРСР 2014-2020 Г.:**

