

|  |  |
| --- | --- |
| **ДО**  **ЗАМЕСТНИК-МИНИСТЪРА НА ЗЕМЕДЕЛИЕТО И РЪКОВОДИТЕЛ НА УО НА ПРСР 2014-2020 Г.**  **ГЕОРГИ СЪБЕВ** | **ОДОБРИЛ:** |

**Д О К Л А Д**

**от Елена Иванова – директор на дирекция „Развитие на селските райони“**

|  |  |
| --- | --- |
| **ОТНОСНО:** | *Проект на заповед за изменение на Заповед № РД09-847/22.07.2022 г., на заместник-министъра на земеделието и ръководител на Управляващия орган на Програма за развитие на селските райони за периода 2014 – 2020 г. (ПРСР 2014-2020 г.), с която са утвърдени Насоки за кандидатстване по процедура чрез подбор на проектни предложения № BG06RDNP001-7.021 – Вода „Изграждане, реконструкция и/или рехабилитация на водоснабдителни системи и съоръжения в агломерации с под 2000 е.ж. в селските райони“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г.* |

**УВАЖАЕМИ ГОСПОДИН ЗАМЕСТНИК-МИНИСТЪР,**

Със Заповед № РД09-847 от 22.07.2022 г. на заместник-министъра на земеделието и храните и ръководител на Управляващия орган на ПРСР 2014-2020 г., са утвърдени Насоки за кандидатстване по процедура чрез подбор на проектни предложения № BG06RDNP001-7.021 – Вода „Изграждане, реконструкция и/или рехабилитация на водоснабдителни системи и съоръжения в агломерации с под 2000 е.ж. в селските райони“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г.

Прием на проектни предложения по процедурата се провежда в настоящият момент през Информационната система за управление и наблюдение 2020 (ИСУН 2020). Крайният срок за подаване на проектни предложения е 25 ноември 2022 г.

В т. 13 от Раздел 13.2 „Условия за допустимост на дейностите“ не е довършено изречението. Същевременно в т. 16 от Раздел 14.3 „Недопустими разходи“ се съдържа цялото изискване, което не е разписано в т. 13 от Раздел 13.2.

На 29 юли 2022 г. и на 15 август 2022 г. са постъпили въпроси № 4, 8 и 9 от кандидати по процедурата, във връзка с прилагането на подкритерий 1.1. „Воден стрес“.

При отговор на въпроси № 8 и 9 от 15 август 2022 г. е установено, че при обсъждане на подкритерий 1.1. „Воден стрес“ по време на проведеното 18-то заседание на КН на ПРСР 2014 – 2020 г. е било направено следното предложение, което е било прието от КН: „Удостоверението от ВиК оператора, че на територията на съответната община, населеното място или населените места, в рамките на които ще се извършва инвестицията има установени чести аварии, тоест има установен или прогнозиран воден стрес, има засушаване или недостиг на вода, като изискването ще бъде - да са установени поне пет аварии на година за последните три години. Тук се заимства подходът от прием 2016 година, счита се, че тази част действително отразява районите и населените места, в които е установен водния стрес.“.

По отношение на лошото качество на питейната вода, се предлага изискването да остане по същия начин: за последните три години да има поне пет установени с протоколи или със съответните документи от компетентната институция или акредитираната лаборатория отклонения в качеството на питейната вода по показателите от Наредба № 9.”

<https://www.mzh.government.bg/bg/politiki-i-programi/programi-za-finansirane/programa-za-razvitie-na-selskite-rayoni/komitet-po-nablyudenie-prsr-2014-2020/materiali-i-stenografski-protokoli/>

Както е видно от стенографския запис, при обсъждането на критерия в рамките на проведеното заседание на КН на ПРСР 2014 – 2020 г. е взето решение за поне 5 установени аварии по подкритерий 1.1.

При отговора на въпроса е установено, че е допусната очевидна фактическа грешка при пренасянето на критерия в Раздел 22 „Критерии и методика за оценка на проектните предложения“ от Условия за кандидатстване с проектни предложения за предоставяне на безвъзмездна финансова помощ по процедура чрез подбор № BG06RDNP001-7.021 – Вода „Изграждане, реконструкция и/или рехабилитация на водоснабдителни системи и съоръжения в агломерации с под 2000 е.ж. в селските райони“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от Програмата за развитие на селските райони за периода 2014 – 2020 г.

В т. 1 от Раздел 24.2 „Списък с документи, доказващи съответствие с критериите за подбор на проектни предложения“ също е допусната техническа грешка, като е изписано грешно, че документът се отнася за подкритерий „1.2“, а той се отнася за подкритерий „1.1“.

Предвид гореизложеното и като се вземе предвид, че с предвиденото изменение не се въвеждат нови условия или изисквания към кандидатите, които да утежняват изискванията, свързани с тяхното кандидатстване в Условията за кандидатстване по процедурата, а се поправя допусната техническа грешка, предлагам да одобрите предложението за изменение на Условията за кандидатстване.

Процесът по възлагане на обществени поръчки отнема много време, а срокът за изпълнение на проектите по настоящата процедура е кратък – до 15 септември 2025 г., поради което предлагам в условията за изпълнение по процедурата да се допусне и възможността да се открие процедура за избор на изпълнител на дейности по проекта по реда на Закона за обществените поръчки, и преди сключването на административен договор.

Изменението в условията за изпълнение се предлага въз основа на постъпили запитвания от кандидати.

С оглед на допуснатите грешки в документите по процедурата, предлагам да бъде удължен и периода на прием на проектни предложения до 23 декември 2022 г.

Проектът на заповед за изменение на Заповед № РД09-847 от 22.07.2022 г., с която се изменят насоките за изпълнение по процедура № BG06RDNP001-7.021 – Вода, съобщение и проект на доклад на заместник-министъра на земеделието, съдържащ мотивите за издаване на заповедта, бяха публикувани на електронната страница на Министерството на земеделието и в ИСУН 2020за писмени възражения и предложения в съответствие с чл. 26, ал. 4 от ЗУСЕФСУ.

**УВАЖАЕМИ ГОСПОДИН ЗАМЕСТНИК-МИНИСТЪР,**

Във връзка с гореизложеното и на основание чл. 25, ал. 4 от Закона за администрацията, чл. 62, ал. 2 от Административнопроцесуалния кодекс, чл. 9, ал. 5 и чл. 26 от Закона за управление на средствата от Европейските фондове при споделено управление (Загл. изм. - ДВ, бр. 51 от 2022 г., в сила от 01.07.2022 г.), предлагам да издадете заповед за изменение на Заповед № РД09-847 от 22.07.2022 г., с която са утвърдени Насоки за кандидатстване по процедура чрез подбор на проектни предложения № BG06RDNP001-7.021 – Вода „Изграждане, реконструкция и/или рехабилитация на водоснабдителни системи и съоръжения в агломерации с под 2000 е.ж. в селските райони“ по подмярка 7.2. „Инвестиции в създаването, подобряването или разширяването на всички видове малка по мащаби инфраструктура“ от мярка 7 „Основни услуги и обновяване на селата в селските райони“ от ПРСР 2014 – 2020 г.

С уважение,

